મુસ્લિમ શાસકોએ ચલાવેલી લાખો હિન્દુઓની કતલેઆમ પછી પણ હિન્દુ સંસ્કૃતિ આજે પણ આપણા દેશમાં અકબંધ છે એનો મતલબ એ થયો કે આ મોગલ રાજાઓ આપણી પ્રજાને મહાત કરવામાં ફાવ્યા નહોતા. એમનું એકહથ્થુ શાસન હિન્દુસ્તાનના બહુ જ લિમિટેડ એરિયા પૂરતું ચાલુ રહ્યું અને ત્યાં પણ તેઓ સંપૂર્ણપણે ફાવી શક્યા નહીં કારણ કે સ્થાનિક પ્રજા સતત એમની સામે સંઘર્ષ કરીને જીતતી રહી. એ મર્યાદિત વિસ્તાર સિવાયના મોટા ભાગના ભારતમાં વિવિધ હિન્દુ રાજાઓની આણ ચાલતી રહી. આમ છતાં આપણને શીખવાડાયું છે શું? એ મોગલકાળ હતો- બાબરથી ઔરંગઝેબ અને પછી બહાદુરશાહ ઝફર સુધીનો.